কির্কুক প্রদেশ
কির্কুক প্রদেশ, প্রাক্তন আত-তামিম প্রদেশ, ইরাকের উত্তরাঞ্চলে অবস্থিত একটি প্রদেশ। ১৯৭৬ থেক ২০০৬ সাল পর্যন্ত এটি আত-তামিম প্রদেশ (আরবি: التأمیم) নামে পরিচিত ছিল। আত-তামিম অর্থ সরকারের মালিকানাধীন। এখানে পেট্রোলিয়াম ও প্রাকৃতিক গ্যাসের বিশাল মজুদ আছে। ১৯৭৬ সালের আগেও প্রদেশটি কির্কুক প্রদেশ নামে পরিচিত ছিল। সেসময় এটিতে পার্শ্ববর্তী আস সুলায়মানিয়াহ প্রদেশটি অন্তর্ভুক্ত ছিল। ২০০৬ সালের মধ্যভাগে বাথ পার্টি-পূর্ব কির্কুক নামটি আবার প্রতিষ্ঠিত করা হয়। প্রদেশটির আয়তন ১০,২৮২ বর্গকিলোমিটার। ২০১১ সালের হিসাবে জনসংখ্যা ১৩,৯৫,৬১৪ জন। । কির্কুক শহর প্রদেশটির রাজধানী। প্রদেশটি চারটি জেলায় বিভক্ত। এই প্রদেশে কুর্দী, তুর্কমেন, আরব ও আসিরীয় গোত্রের লোক মিলেমিশে বাস করেন। ইরাকি তুর্কমেনরা কির্কুককে তাদের সাংস্কৃতিক কেন্দ্র হিসেবে গণ্য করে।